b"\n_START_ARTICLE_\nPablo Maffeo Becerra\n_START_SECTION_\nRCD Espanyol B\n_START_PARAGRAPH_\nLa seva carrera la va comen\xc3\xa7ar al FC Levante Las Planas. El 2003 va arribar al Reial Club Esportiu Espanyol, on va realitzar tots els processos de divisions menors._NEWLINE_El 7 d'abril de 2013 va fer el seu debut amb l'Espanyol B substituint Canari davant del Club Esportiu Const\xc3\xa0ncia, en la jornada 36 de la Temporada 2012/13, disputada a la Ciutat Esportiva Dani Jarque de Barcelona. El partit va finalitzar 1 a 0 a favor de l'Espanyol.\n_START_SECTION_\nManchester City FC\n_START_PARAGRAPH_\nEl 3 de juliol de 2013, va ser traspassat al Manchester City juntament amb el seu compatriota Manu Garc\xc3\xada. Se li va assignar inicialment a l'equip Sub-18 dels Citizens, on es va mantenir per dues temporades._NEWLINE_El 29 d'agost de 2015, Maffeo va ser convocat per l'entrenador del primer equip Manuel Pellegrini durant un partit de Premier League contra el Watford, per\xc3\xb2 no va ser utilitzat en aquell partit que va finalitzar amb vict\xc3\xb2ria de 2 a 0. Posteriorment apareixeria a la banqueta en unes quantes ocasions, a m\xc3\xa9s de tenir aparicions constants en la UEFA Youth League._NEWLINE_Va fer el seu debut oficial el 24 d'agost de 2016, sota les ordres de Pep Guardiola, en un partit enfront de Steaua de Bucarest corresponent a la Lliga de Campions de la UEFA 2016-17\n_START_SECTION_\nGirona FC\n_START_PARAGRAPH_\nEl 13 de gener de 2016, es va unir en qualitat de pr\xc3\xa9stec per sis mesos al Girona C. F. de la Segona Divisi\xc3\xb3 d'Espanya, despr\xc3\xa9s de ser renovat el seu contracte amb els Citizens per 3 temporades m\xc3\xa9s. Va fer el seu debut professional el 7 de febrer, substituint a Borja Garc\xc3\xada en un empat d'1 a 1 a casa contra el Gimn\xc3\xa0stic de Tarragona.\n_START_SECTION_\nVfB Stuttgart\n_START_PARAGRAPH_\nEl 14 de maig de 2018 es fa oficial el seu fitxatge per l'VfB Stuttgart per 5 temporades, desvinculant-se d'aquesta manera del Manchester City.\n_START_SECTION_\nSelecci\xc3\xb3 estatal\n_START_PARAGRAPH_\nHa estat internacional amb la selecci\xc3\xb3 de futbol sub-17 d'Espanya en 3 ocasions.\n_START_SECTION_\nUns altres\n_START_PARAGRAPH_\nMaffeo a part de la seva carrera futbolista tamb\xc3\xa9 ha protagonitzat alguns anuncis de publicitat, com per exemple l'anunci de Colacao en l'agost de 2015 al costat del seu company malagueny Jos\xc3\xa9 Pozo."